Neuvoston asetus (EY) N:o 391/2001, annettu 26 päivänä helmikuuta 2001, tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun asetuksen (ETY) N:o 3030/93 muuttamisesta



Virallinen lehti nro L 058 , 28/02/2001 s. 0003 - 0005



Neuvoston asetus (EY) N:o 391/2001, annettu 26 päivänä helmikuuta 2001, tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun asetuksen (ETY) N:o 3030/93 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Jäsenvaltioiden toimivaltaiset viranomaiset ottavat toisinaan haltuunsa tuontitekstiilituotteita, joilla ei ole voimassa olevaa tuontilupaa, erityisesti konkurssien tai vastaavien menettelyjen yhteydessä. Näissä tapauksissa kyseisten jäsenvaltioiden olisi tietyissä olosuhteissa voitava pyytää lupaa luovuttaa tuotteet vapaaseen liikkeeseen yhteisössä. (2) Asetuksessa (ETY) N:o 3030/93(1) säädetään kaksinkertaisesta tarkkailusta, joka perustuu vientilisenssin ja tuontiluvan antamiseen paperilla. Tekniikan kehityksen vuoksi on aiheellista antaa mahdollisuus toimittaa tarvittavat tiedot sähköisessä muodossa. (3) Jäsenvaltioille on aiheellista antaa mahdollisuus jatkaa tuontilupien voimassaoloaikaa yhden kolmen kuukauden jakson sijasta kahdella kolmen kuukauden jaksolla. (4) Kaksinkertaisen tarkkailun järjestelmää koskeviin säännöksiin olisi valvonnan kohteena olevien tuotteiden osalta sisällytettävä samat mahdollisuudet jatkaa tuontilupien voimassaoloaikaa kuin säännöksissä kaksinkertaisen tarkkailun järjestelmästä määrällisten rajoitusten hallintoa varten. (5) Jos tuotteet tuodaan vain yhdellä tuontiluvalla, ne luokitellaan samaan luokkaan ja ne sisältyvät saman viejän ja saman tuojan väliseen kaupankäyntiin, yhden yhteisen alkuperätodistuksen esittäminen useamman tavaralähetyksen osalta olisi sallittava. (6) Asetuksen (ETY) N:o 3030/93 täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(2) mukaisesti. (7) Olisi selvennettävä, että liitteen VIII 9 sarakkeessa säädettyihin lisämääriin sovelletaan asetuksen 17 artiklassa säädettyä sääntelykomiteamenettelyä, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3030/93 seuraavasti: 1) Lisätään 2 artiklaan kohta seuraavasti: "8. Asianomaisen jäsenvaltion pyynnöstä sen toimivaltaisten viranomaisten hallussa olevat tekstiilituotteet, joilla ei ole voimassa olevaa tuontilupaa, voidaan, erityisesti konkurssin tai muun senkaltaisen menettelyn yhteydessä luovuttaa vapaaseen liikkeeseen 17 artiklan 2 kohdassa säädetyn menettelyn mukaisesti.". 2) Korvataan 12 artiklan 5 kohta seuraavasti: "5. Toimivaltaisten viranomaisten on ilmoitettava viipymättä komissiolle, kun niille on ilmoitettu, ettei tiettyä määrää ole käytetty tuontiluvan voimassaoloaikana. Nämä käyttämättömät määrät siirretään ilman eri toimenpiteitä yhteisön koko määrällisen rajoituksen jäljellä oleviin määriin kunkin tuoteluokan ja kunkin yhteisön ulkopuolisen maan osalta.". 3) Korvataan 16 artiklan 1 kohdassa oleva ilmaus "17 artiklan 5 kohta" ilmauksella "17 a artikla". 4) Korvataan 17 artikla artikloilla seuraavasti: " 17 artikla Tekstiilikomitea 1. Komissiota avustaa komitea, jäljempänä 'tekstiilikomitea'. 2. Kun tähän kohtaan viitataan, sovelletaan päätöksen 1999/468/EY 5 ja 7 artiklassa säädettyä menettelyä. Päätöksen 1999/468/EY 5 artiklan 6 kohdassa säädetty määräaika vahvistetaan yhdeksi kuukaudeksi. 3. Komitea vahvistaa työjärjestyksensä. 17a artikla Puheenjohtaja voi omasta aloitteestaan tai jäsenvaltioiden edustajien pyynnöstä kuulla tekstiilikomiteaa mistä tahansa tämän asetuksen soveltamiseen liittyvästä kysymyksestä.". 5) Muutetaan liitteet III ja VIII tämän asetuksen liitteen mukaisesti. 2 artikla Tämä asetus tulee voimaan sitä päivää seuraavan toisen kuukauden ensimmäisenä päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä helmikuuta 2001. Neuvoston puolesta Puheenjohtaja A. Lindh (1) EYVL L 275, 8.11.1993, s. 1, asetus sellaisena kuin se on viimeksi muutettuna asetuksella (EY) N:o 2474/2000 (EYVL L 286, 11.11.2000, s. 1). (2) EYVL L 184, 17.7.1999, s. 23. LIITE 1. Muutetaan liite III seuraavasti: a) Lisätään 11 artiklaan kohta seuraavasti: "3. Jos toimittajamaalla on yhteisön kanssa sähköistä luvanantoa koskeva hallinnollinen järjestely, tiedot voidaan toimittaa sähköisesti, mikä korvaa paperilla annettavan vientilisenssin." b) Lisätään 12 artiklaan kohta seuraavasti: "4. Jos toimittajamaalla on yhteisön kanssa sähköistä luvanantoa koskeva hallinnollinen järjestely, tiedot voidaan toimittaa sähköisesti, mikä korvaa 1 ja 2 kohdassa mainitut mallit." c) Korvataan 14 artiklan 2 kohta seuraavasti: "2. Tuontiluvat ovat voimassa kuuden kuukauden ajan antamispäivästä. Jäsenvaltion toimivaltaiset viranomaiset voivat tuojan asianmukaisesti perustellusta pyynnöstä jatkaa luvan voimassaoloaikaa kahdella kolmen kuukauden jaksolla. Voimassaolon jatkamisesta on ilmoitettava komissiolle. Tuoja voi poikkeustapauksissa pyytää voimassaolon jatkamista kolmannen kerran. Poikkeuksellinen voimassaolon jatkaminen voidaan sallia ainoastaan tämän asetuksen 17 artiklan 2 kohdassa säädettyä menettelyä noudattaen tehdyn päätöksen nojalla." d) Lisätään 18 artiklaan kohta seuraavasti: "4. Jos toimittajamaalla on yhteisön kanssa sähköistä luvanantoa koskeva hallinnollinen järjestely, tiedot voidaan toimittaa sähköisesti, mikä korvaa paperilla annettavan vientilisenssin." e) Lisätään 19 artiklaan kohta seuraavasti: "4. Jos toimittajamaalla on yhteisön kanssa sähköistä luvanantoa koskeva hallinnollinen järjestely, tiedot voidaan toimittaa sähköisesti, mikä korvaa 1 ja 2 kohdassa mainitut mallit." f) Korvataan 21 artiklan 2 kohta seuraavasti: "2. Tuontiluvat ovat voimassa kuuden kuukauden ajan antamispäivästä. Jäsenvaltion toimivaltaiset viranomaiset voivat tuojan asianmukaisesti perustellusta pyynnöstä jatkaa luvan voimassaoloaikaa kahdella kolmen kuukauden jaksolla. Voimassaolon jatkamisesta on ilmoitettava komissiolle. Tuoja voi poikkeustapauksissa pyytää voimassaolon jatkamista kolmannen kerran. Poikkeuksellinen voimassaolon jatkaminen voidaan sallia ainoastaan asetuksen 17 artiklan 2 kohdassa säädettyä menettelyä noudattaen tehdyn päätöksen nojalla." g) Lisätään 28 artiklaan kohta seuraavasti: "7. Tuojan pyynnöstä jäsenvaltioiden tulliviranomaiset voivat hyväksyä yhden yhteisen alkuperätodistuksen, joka liittyy useampaan kuin yhteen lähetykseen, silloin kun tavarat: a) sisältyvät samaan vientilisenssiin; b) luokitellaan samaan luokkaan; c) tulevat kaikki samalta viejältä, ne toimitetaan samalle tuojalle; ja d) niiden maahantuontimuodollisuudet suoritetaan yhdessä yhteisön tullitoimipaikassa. Tätä menettelyä sovelletaan tuontiluvan voimassaolon ajan, mukaan luettuna sen voimassaolon jatkaminen. Sen estämättä, mitä d alakohdassa säädetään, jos ensimmäisen lähetyksen maahantuonnin jälkeen jäljellä olevien tavaroiden tulliselvitys on tehtävä toisessa tullitoimipaikassa kuin missä alkuperäinen alkuperätodistus esitettiin, ensimmäinen tullitoimipaikka voi tuojan kirjallisesta pyynnöstä antaa yhden tai useampia korvaavia alkuperätodistuksia, jotka vastaavat alkuperäisessä todistuksessa jäljellä olevia määriä. Korvaavassa todistuksessa olevien erittelyjen on oltava samat kuin alkuperäisessä todistuksessa. Korvaavia todistuksia on pidettävä niihin liittyvien tuotteiden lopullisina alkuperätodistuksina." 2. Korvataan liitteen VIII kohdassa "Lisäedellytykset" (9 sarake) jokainen maininta "Muut määrät voivat olla sallittuja 16 artiklan mukaisten neuvottelujen jälkeen" seuraavasti: "Komissio voi sallia muut määrät 17 artiklan 2 kohdassa säädettyä menettelyä noudattaen."